CELEX: 22010D0106
Language: sk
Date: 2010-10-01 00:00:00
Title: Rozhodnutie Spoločného výboru EHP č. 106/2010 z  1. októbra 2010 , ktorým sa mení a dopĺňa príloha XIII (Doprava) k Dohode o EHP

16.12.2010   
            
            
               SK
            
            
               Úradný vestník Európskej únie
            
            
               L 332/56
            
         ROZHODNUTIE SPOLOČNÉHO VÝBORU EHP
   č. 106/2010
   z 1. októbra 2010,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 90/2010 z 2. júla 2010 (1).
            
         
               (2)
            
            
               Nariadenie Komisie (ES) č. 1163/2009 z 30. novembra 2009, ktorým sa mení nariadenie Európskeho parlamentu a Rady (ES) č. 417/2002 o urýchlenom zavedení konštrukčných požiadaviek na dvojitý alebo ekvivalentný trup pre ropné tankery s jednoduchým trupom (2), sa má začleniť do dohody.
            
         
               (3)
            
            
               Rozhodnutie Komisie 2009/491/ES zo 16. júna 2009 o kritériách, ktoré sa majú dodržať, aby sa rozhodlo, kedy sa výkon organizácie konajúcej v mene vlajkového štátu považuje za neprijateľné ohrozenie bezpečnosti a životného prostredia (3), sa má začleniť do dohody,
            
         ROZHODOL TAKTO:
   Článok 1
   Príloha XIII k dohode sa mení a dopĺňa takto:
   
               1.
            
            
               V bode 56m [nariadenie Európskeho parlamentu a Rady (ES) č. 417/2002] sa dopĺňa táto zarážka:
               
                           „—
                        
                        
                           
                              32009 R 1163: nariadenie (ES) č. 1163/2009 z 30. novembra 2009 (Ú. v. EÚ L 314, 1.12.2009, s. 13).“
                        
                     
         
               2.
            
            
               Za bod 55b (smernica Rady 94/57/ES) sa vkladá tento bod:
               
                           „55ba.
                        
                        
                           
                              32009 D 0491: rozhodnutie Komisie 2009/491/ES zo 16. júna 2009 o kritériách, ktoré sa majú dodržať, aby sa rozhodlo, kedy sa výkon organizácie konajúcej v mene vlajkového štátu považuje za neprijateľné ohrozenie bezpečnosti a životného prostredia (Ú. v. EÚ L 162, 25.6.2009, s. 6).“
                        
                     
         Článok 2
   Znenie nariadenia (ES) č. 1163/2009 a rozhodnutia 2009/491/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. novembra 2010 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 1. októbra 2010
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
      
   
   
      (1)  Ú. v. EÚ L 277, 21.10.2010, s. 43.
   
      (2)  Ú. v. EÚ L 314, 1.12.2009, s. 13.
   
      (3)  Ú. v. EÚ L 162, 25.6.2009, s. 6.
   
      (4)  Ústavné požiadavky neboli oznámené.